- Der er god valgstemning i dag! Sådan lyder det fra det nordjyske folketingsmedlem, Marie Bjerre (V), der tirsdag er på pletten foran Aalborg Station for at minde aalborgenserne om, at de skal huske at stemme. Det sker på dagen før folkeafstemning om at bevare eller afskaffe EU-forsvarsforbeholdet. - Det handler om at påvirke til aller-allersidst. Og vi ved jo, der er rigtig mange tvivlere, og vi håber på at kunne rykke de tvivlere til et JA, siger Marie Bjerre (V). Hælder mod et JA Flertallet af danskerne hælder ifølge en ny måling fra Megafon til et JA. Her svarer 65 procent af de adspurgte, som har besluttet sig, at de vil stemme JA til at afskaffe forsvarsforbeholdet, mens 35 procent vil stemme NEJ. Men selvom der tegner sig et klart flertal, er et JA langt fra sikkert, da meningsmålinger er et øjebliksbillede, og vælgerne meget hurtigt kan ændre holdning. Valgstederne åbner onsdag klokken 8.00, og du kan stemme JA eller NEJ frem til klokken 20.

Opsummering:
Med under to dage til folkeafstemningen om EU-forsvarsforbeholdet hælder flertallet af vælgerne fortsat mod et JA til at afskaffe forbeholdet.